**** ****

**Κιν. 6946 687629**

**Κεντρικό: Κολοκοτρώνη 27 Μεγαλόπολη**

**Email :** [liakopoulosmeg@hotmail.com](mailto:liakopoulosmeg@hotmail.com)

**Τηλ. 27910 21144 / Τ.Κ. 22200**

**Υποκατάστ : Τάσου Σεχιώτη 9, Τρίπολη**

**Email : liakopoulostrip@hotmail.com**

**Τηλ. 2716 007160 / Τ.Κ. 22100**

 **Γραφείο Τουρισμού Liakopoulos**  **www.liakopoulostours.gr** insta.jpg **Liakopoulos tours**

*ΝΑΥΠΑΚΤΟ - ΓΑΛΑΞΙΔΙ – ΙΤΕΑ – ΑΡΑΧΩΒΑ – ΔΕΛΦΟΙ – Ι.Μ. ΟΣΙΟΥ ΛΟΥΚΑ - ΠΗΓΕΣ ΚΡΥΑΣ ΛΙΒΑΔΕΙΑ* **1 & 2 ΦΕΒΡΟΥΑΡΙΟΥ 2025**

##### Μια πανέμορφη διαδρομή με τελικό προορισμό το χωριό των Δελφών είναι πάντα μια πολύ καλή αφορμή για απόδραση. Η φύση υπέροχη και ο τελικός προορισμός, ένας από τους σημαντικότερους αρχαιολογικούς χώρους της Ελλάδας μαγευτικός.

##### Δελφοί.... Στους πρόποδες του Παρνασσού, στο υποβλητικό φυσικό τοπίο που σχηματίζεται ανάμεσα σε δύο θεόρατους βράχους, τις Φαιδριάδες, βρίσκεται το πανελλήνιο ιερό των***Δελφών***, το πιο ξακουστό μαντείο της αρχαίας Ελλάδας και ο Ομφαλός της Γης. Η ιστορία των Δελφών χάνεται στην προϊστορία και στους μύθους των αρχαίων Ελλήνων μαζί με την ξακουστή Πυθία και τους χρησμούς της!

**Αράχωβα….**Ένας άλλος αέρας πνέει εδώ πάνω, έρχεται από ψηλά, απ΄την παγωμένη και περήφανη κορυφή του Παρνασσού. Η Αράχωβα, μένει ζωντανή γιατί κρατάει τις παραδόσεις της και οι κάτοικοι παραμένουν απλοί και φιλόξενοι. Το λαογραφικό μουσείο με το βράχο της ώρας, τα ξωκλήσια και ο  χώρος όπου διεξήχθη η **Μάχη της Αράχωβας**  δίνουν την ιστορική νότα που αξίζει στον τόπο.

**1η ΜΕΡΑ ΣΑΒΒΑΤΟ 1/2/25 : ΜΕΓΑΛΟΠΟΛΗ – ΤΡΙΠΟΛΗ – ΝΑΥΠΑΚΤΟΣ – ΓΑΛΑΞΙΔΙ – ΙΤΕΑ - ΔΕΛΦΟΙ.**

Αναχώρηση 6:30 π.μ. από Εθνική Τράπεζα Μεγαλόπολης και 7:15 π.μ. από Προφήτη Ηλία Τρίπολης και μέσω εθνικής οδού και Γέφυρας Ρίου Αντιρρίου άφιξη στη Ναύπακτο. Στάση για καφέ και ξεκούραση

στην παραθαλάσσια πόλη της [Αιτωλοακαρνανίας](https://el.wikipedia.org/wiki/%CE%91%CE%B9%CF%84%CF%89%CE%BB%CE%BF%CE%B1%CE%BA%CE%B1%CF%81%CE%BD%CE%B1%CE%BD%CE%AF%CE%B1" \o "Αιτωλοακαρνανία) στον [Κορινθιακό κόλπο](https://el.wikipedia.org/wiki/%CE%9A%CE%BF%CF%81%CE%B9%CE%BD%CE%B8%CE%B9%CE%B1%CE%BA%CF%8C%CF%82_%CE%BA%CF%8C%CE%BB%CF%80%CE%BF%CF%82" \o "Κορινθιακός κόλπος). Το μεσημέρι θα βρεθούμε στο γραφικό Γαλαξίδι παλιά ναυτική πολιτεία για γνωριμία και παραμονή για φαγητό. Το απόγευμα αναχώρηση για την Ιτέα, όμορφη παραλιακή κωμόπολη της Φωκίδας και στη συνέχεια άφιξη στους Δελφούς. Τακτοποίηση στο ξενοδοχείο μας. Στη συνέχεια, αναχώρηση για την Αράχωβα. Θα περπατήσουμε στα γραφικά στενά δρομάκια της ορεινής κωμόπολης και θα θαυμάσουμε τα πέτρινα σπίτια καθώς και την υπέροχη θέα στον κάμπο. Παραμονή για φαγητό κατά βούληση και επιστροφή στους Δελφούς στο ξενοδοχείο μας. Διανυκτέρευση.

**2η ΜΕΡΑ ΚΥΡΙΑΚΗ 2/2/25 : ΑΡΧΑΙΟΛΟΓΙΚΟΣ ΧΩΡΟΣ ΔΕΛΦΩΝ – Ι.Μ. ΟΣΙΟΥ ΛΟΥΚΑ – ΠΗΓΕΣ ΚΡΥΑΣ ΛΙΒΑΔΕΙΑ.**

Μετά το πρωινό στο ξενοδοχείο μας θα επισκεφθούμε τον αρχαιολογικό χώρο των Δελφών. Εκεί θα περιηγηθούμε στο Ναό του Απόλλωνα, το Θέατρο, το Στάδιο και την Κασταλία πηγή. Στην συνέχεια θα επισκεφτούμε το μουσείο των Δελφών και θα θαυμάσουμε πλήθος ειδωλίων και αγαλμάτων με αποκορύφωμα τον ξακουστό Ηνίοχο. Μετά την επίσκεψη στο μουσείο αναχωρούμε για τη Μονή του Οσίου Λουκά όπου είναι χτισμένη στη δυτική πλαγιά του Ελικώνα. Θα προσκυνήσουμε στο Ναό της Παναγίας που χρονολογείται στο δεύτερο μισό του 10ου αιώνα και είναι κτισμένη στα κωνσταντινουπολίτικα πρότυπα. Στη συνέχεια τρεχούμενα νερά, αιωνόβιοι πλάτανοι, πέτρινα γεφύρια, νερόμυλοι και μικροί καταρράκτες μας περιμένουν στην πανέμορφη περιοχή της Κρύας στη Λιβαδειά για να απολαύσουμε το φαγητό μας στις διάφορες ταβέρνες. Αργά το βράδυ η επιστροφή μας σε Τρίπολη και Μεγαλόπολη γεμάτοι εντυπώσεις που θα μας «γεμίσουν» μέχρι το επόμενο ταξίδι μας.

**Τιμή συμμετοχής κατ’ άτομο:**

**88 € σε δίκλινο δωμάτιο**

**84 € σε τρίκλινο δωμάτιο**

## **120 € σε μονόκλινο δωμάτιο**

Προκαταβολή 50 € με τη δήλωση θέσης & εξόφληση έως **28/01 με κάρτα ή 29/01 μετρητά.**

**ΣΤΗΝ ΤΙΜΗ ΠΕΡΙΛΑΜΒΑΝΟΝΤΑΙ :**

* Μεταφορά, περιήγηση με λεωφορείο σύμφωνα με το πρόγραμμα της εκδρομής.
* Διαμονή (1) διανυκτέρευση στο ξενοδοχείο Parnassos Hotel στους Δελφούς.
* Πρωινό σε μπουφέ στο ξενοδοχείο.
* Διπλωματούχος ξεναγός για τον αρχαιολογικό χώρο των Δελφών.
* Ασφάλεια αστικής/επαγγελματικής ευθύνης Tour Operator.
* Διόδια αυτοκινητοδρόμων και γέφυρας Ρίου - Αντιρρίου.
* Ο νέος φόρος διαμονής που έχει επιβληθεί στις επιχειρήσεις από 1/1/2018.
* Φ.Π.Α

**ΔΕΝ ΠΕΡΙΛΑΜΒΑΝΟΝΤΑΙ :**

* Εισιτήρια εισόδου σε μουσεία και αρχαιολογικούς χώρους.
* Ότι ρητά δεν αναφέρεται στο πρόγραμμα ή αναφέρεται ως προαιρετικό – προτεινόμενο.

**ΛΕΠΤΟΜΕΡΕΙΕΣ :**

* Οι ανωτέρω εκδρομές ενδέχεται να πραγματοποιηθούν με διαφορετική σειρά χωρίς να παραληφθεί κάτι.
* Η εγγραφή σας στην εκδρομή σημαίνει ότι αποδέχεστε τους γενικούς όρους συμμετοχής του γραφείο μας που υπάρχουν στην ιστοσελίδα μας. www.liakopoulostours.gr

Πληροφορίες και κρατήσεις θέσεων στα γραφεία μας

*ΣΗΜΕΙΩΣΗ : Με την δήλωση συμμετοχής σας στην εκδρομή ΔΕΝ δεσμεύεται την θέση σας στο λεωφορείο. Αυτή γίνεται ΜΟΝΟ με την*

*κατάθεση προκαταβολής ή την εξόφληση!!!*

Σας ευχαριστούμε πολύ για τη συμμετοχή σας.

*Καλό ταξίδι και καλή διασκέδαση.*